google/wiki40b huggingface dataset:
Veier i Telemark

I Telemark var det pr. 1. januar 2007 til sammen 4 113 km offentlige veier, noe som utgjorde 4,43 % av landets samlede veilengde på 92 946 km. Av dette var 1 231 km riksveier/europaveier, 1 100 km fylkesveier og 1 782 km kommunale veier.

Fylkets viktigste veier

Telemark har to europaveier: E18 og E134. Europavei 18 går fra Langangen via Bamble og Kragerø kommune mot Gjerstad. Europavei 134 går fra Notodden via Seljord til Haukelifjell. Disse er samtidig riksveier, også andre riksveier går gjennom fylket. Riksvei 36 går fra Bjørbekk i Porsgrunn via Porsgrunn by, Skien og Bø til Seljord. Riksvei 9 går fra Tallaksbru i Vinje mot Setesdal. Riksvei 41 går gjennom Nissedal til Brunkeberg i Kviteseid.
Andre viktige veier i Telemark er fylkesvei 37 fra Bolkesjø i Notodden via Rjukan til Vinje og fylkesvei 38 fra Kragerø til Vinje.

Fjord- og elvekryssinger

Telemarks eneste fjordkryssing av betydning er Grenlandsbrua og Breviksbrua, som begge krysser Frierfjorden i Porsgrunn og Bamble. Grenlandsbrua er en del av europavei 18, mens Breviksbrua tidligere var en del av europaveien, nå riksvei 354. Også Langangenbruene på europavei 18 har stor betydning for samferdselen gjennom fylket.

Fjelloverganger

Den fjellovergangen som er viktigst for Telemark, er europavei 134 over Haukelifjell, selv om høyeste punkt på denne veien ligger i Hordaland. Andre fjelloverganger i fylket er riksvei 9 mellom Tallaksbru og Hovden i Setesdal, fylkesvei 45 Dalen – Rotemo og fylkesvei 37 mellom Rjukan og Vinje.
Brachypalpoides

Utseende

Ganske store (12-15 mm), slanke blomsterfluer, kroppen nesten helt naken. De kan ligne på slektene Chalcosyrphus og Xylota, men kjennetegnes blant annet ved at de mangler lange hår på buken, og at hannens bakhofter ikke har en pigg. Den arten som finnes i Norge kan dessuten kjennes på de andre og tredje bakkroppsleddene er blodrøde, og at beina er helt svarte. Grunnfargen er blankt svart, men de kan ha røde eller gule partier på bakkroppen. Fasettøynene er nakne og møtes i pannen hos hannen. Antennene sitter ytterst på et pannefremspring, dette er sølvhvitt bestøvet på oversiden. De er nokså korte, det tredje leddet rundet, antennebørsten (arista) temmelig lang. Ansiktet er kraftig uthulet under antennene. Munnkanten er noe fremskytende. Thorax er lengre enn bred, helt svart. Bakkroppen er slank og sylindrisk. Beina er helt svarte hos den europeiske arten. For- og mellombeina er slanke, baklårene ganske tykke med korte, piggaktige børster på undersiden, bakleggene krumme. Vingene er slanke, litt brunlige med brunt vingemerke.

Levevis

Fluene er knyttet til skog med et innslag av døde eller døende trær. Larvene utvikler seg i råtten ved eller under bark.

Utbredelse

Slekten forekommer i Palearktis og i Sørøst-Asia. Det er bare én art i Europa, den er også funnet i Norge.
Oseberg Skilag

Oseberg Skilag er en langrennsklubb i Tønsberg, Vestfold, som ble stiftet i 1979. Klubben har de siste årene oppnådd gode resultater både nasjonalt og internasjonalt, først og fremst ved langrennsløperne Anders Aukland, Jørgen Aukland og Espen Bjervig.
Klubben har tatt to bronsemedaljer i NM stafett – i 1999 (Anders Aukland, Fredrik Aukland og Espen Bjervig) og 2001 (Anders Aukland, Jørgen Aukland og Espen Bjervig).
So Close

So Close er et musikkalbum med Zocloz, utgitt i 2008. Dette er bandets første og hittil siste plate.
Astronautens kone

Handling

Den unge astronauten Spencer og hans vakre kone, lærerinnen Jillian, elsker hverandre lidenskapelig og er i andres øyne det perfekte par. En dag Spencer (Johnny Depp) er ute på et rutineoppdrag i verdensrommet, mister han på mystisk vis kontakten med Jorden. Dette varer bare i to minutter, men Spencer mister bevisstheten, og med nød og neppe greier han å komme seg ned på landjorden igjen i live. Han blir mottatt som en helt av hele nasjonen med presidenten i spissen. Etter dette slutter han i NASA og begynner i en lederstilling hos en flyprodusent, mens kona oppdager at hun er gravid med tvillinger. Etterhvert registrerer hun en personlighetsforandring hos Spencer og hun spør ham hva som egentlig skjedde i de to minuttene hvor han mistet kontakten med jorden. Hun får intet svar, men skjønner at noe mystisk og faretruende skjedde med ektemannen mens han var i verdensrommet.
12 svenske topper

12 svenske topper er et musikkalbum med diverse artister, utgitt i 1970.
Kjøpmannskjølen

Kulturminneområdet

På Varangerhalvøya finnes flere, store fangstanlegg for rein. Gjerdeanleggene (nordsamisk: Vuopmanat) på Kjøpmannskjølen er bygget i stein, og består av store, runde innhegninger og kilometerlange drivgjerder. Varanger er det eneste stedet i verden hvor fangstgjerder for villrein finnes i kombinasjon med runde, lukkede innhegninger. Det største og mest markante er lokalisert her. I området er det også registrert funn av buemurer og kjøttkjellere. Anleggene kan ha vært i bruk fra eldre steinalder. Skriftlige kilder viser at anleggene var i bruk fram til 1500-tallet.
Anleggene var plassert i områder som villreinflokkene brukte. Gjerdene i anleggene består av rader med stein med noen meters mellomrom. Avstanden mellom disse ble kortere og kortere mot innhegningen. I ett av anleggene er murt opp skytestillinger på bakken. Innhegningen på det største fangstanlegget er omkring 130 meter, og er bygget rundt toppen av en haug i terrenget.
Jennifer Lawrence

Karriere

Lawrence ble nominert til Oscar for beste kvinnelige hovedrolle for rollen som Ree Dolly i Winter's Bone under den 83. Oscar-utdelingen. Dette skaffet henne status som en A-listeskuespiller i Hollywood. I 2011 fikk hun rollen som «Mystique» i X-Men: First Class, mens hun i 2012 spilte sin kanskje mest mediaomtalte rollen som «Katniss Everdeen» i actionfilmen The Hunger Games. Denne filmen spilte inn 211 millioner dollar på verdensbasis allerede i åpningshelgen, noe som gjør den til den tredje mest innbringende filmen gjennom alle tider i en åpningshelg. Totalt spilte den inn 691 millioner dollar på verdensbasis.
Hun spilte også den kvinnelige hovedrollen i Oscar-favoritten Silver Linings Playbook – Kjærlighetens galskap samme år, en utfordrende og krevende rolle hun ble rost for og som ble lagt godt merke til hos filmkritikere og publikum såvel som prisutdelere. For denne innsatsen ble Lawrence belønnet med sin første Oscar-pris, da hun vant i kategorien beste kvinnelige hovedrolle i 2013. Med dette ble hun også den yngste skuespilleren i historien med to Oscar-nominasjoner for beste kvinnelige hovedrolle. Hun fikk også en Golden Globe i kategorien beste kvinnelige skuespiller i en komedie eller musikal for den samme rollen.
I 2013 spilte hun «Rosalyn Rosenfeld» i nok en Oscar-favoritt regissert av David O. Russell, American Hustle, der noen av medspillerne var Christian Bale, Amy Adams, Bradley Cooper og Jeremy Renner. Hun ble nominert til nok en Oscar, denne gang for beste kvinnelige birolle. Hun vant også en Golden Globe for beste kvinnelige skuespiller i en birolle. I tillegg til dette spilte hun igjen «Katniss Everdeen» i The Hunger Games: Catching Fire, oppfølgeren til The Hunger Games. Denne filmen spilte inn over 850 millioner dollar på verdensbasis.
Lawrence har i tillegg spilt i de kritikerroste dramaene The Beaver og Like Crazy i 2011. I 2013 gjentok hun rollen som Katniss Everdeen i The Hunger Games: Catching Fire, mens hun i 2014 returnerer som Mystique i X-Men: Days of Future Past. Andre fremtidlige filmer hun har roller i er de neste filmene i The Hunger Games-serien, The Hunger Games: Mockingjay - Part 1 og 2.
Nordgulen (Bremanger)

Nordgulen er og en fjordarm av Gulen i Bremanger kommune i Sogn og Fjordane. Den er 8,5 kilometer lang, og går østover til Svelgen, kommunesenteret i Bremanger. Fjorden har innløp mellom Leirvikneset i vest og Kvieneset i øst. Gården Dyrstad ligger på nordsida av fjorden, mens Eikeland og Byrkjelia ligger på sørsida. Bortsett fra disse er det ingen andre bosetninger ved fjorden bortsett fra Svelgen.
Fv572 går på nordsida av fjorden, mens riksvei 614 går på sørsida.
Blikkengfjorden

Blikkengfjorden er en fjord i Namsos kommune i Trøndelag. Fjorden strekker seg 5,5 kilometer nordøstover fra Hellsøya til Leirvika.
Fjorden har innløp i sørvest mellom øyene Hellsøya og Kuøya. I nord går Jektvikstraumen nordover til fjordarmen Røyklibotnet, og i øst går Vetterhusstraumen østover til Vetterhusbotnet. I sørøst går Helmdalsbotnet sørover til grenda Sørenget.
Fv464 går langs østsiden av fjorden og over Vetterhusstraumen via holmen Øltappen.
Trenčín

Samarbeidsbyer og -regioner

   Beşiktaş, Tyrkia

   Békéscsaba, Ungarn

   Casalecchio di Reno, Italia

   Cran-Gevrier, Frankrike

   Kragujevac, Serbia

   Uherské Hradiště, Tsjekkia

   Tarnów, Polen

   Zlín, Tsjekkia
Qutangkløften

Qutangkløften (kinesisk: 瞿塘峡, pinyin: Qū​táng​xiá​), også kalt Kuixia, var den korteste av De tre raviner langs elven Yangzi i Kina. Den var 8 km lang, og var den første av kløftene når man regner dem medstrøms, det vil si fra øst mot vest.
Kløften er vesentlig annerledes etter neddemmingen av Yangzi på grunn av De tre kløfters demning.
Rett nedenfor den gamle landsbyen Baidicheng (白帝城) (i fylket Fengjie) fløt Yangzifloden mellom klippene Chijia i nord og Baiyan (白盐山) i sør. Dette stedet ble kalt Kuimen (夔门) og var inngangen til Qutangkløften. Qutangkløften var bare 8 km lang, men den var den smaleste av de tre slukter. På sitt bredeste var kløften bare på 150 m. Fjellene på begge sider er inntil 1200 moh. Kombinasjonen av den smale rennen blant så høye fjell gav et spektakulært inntrykk. Qutangkløften ble generelt regnet som den vakreste av de tre slukter.
Neddemmingen av elven, fullført i 2009, har endret helhetsinntrykket nesten fullstendig.
Selv om Qutangkløften er den av de tre kløfter som er øverst i forhold til selve demningen, har de stigende vannmassene her hatt større konsekvenser enn ved de andre kløftene. Mange av de mest berømte og historisk betydningsfulle minnesmerker lå i utgangspunktet nærmere elvebredden, så lavt at de også før demningen begynte å bli fylt ikke var tilgjengelige i de mest regnrike periodene. Vannet har nå steget over nivået til imponerende severdigheter som den gamle elvestien, Meng Liangs trapp, og hulen i Belgkløften.
Vauxhall

Etymologi

Det er generelt akseptert at etymologien for stedsnavnet Vauxhall er formet fra navnet Falkes de Breauté, en normannisk leder for leiesoldatene til kong Johan av England. Han eide et stort hus i dette området som ble referert til som Faulke's Hall, forvansket til Foxhall, og som til sist ble Vauxhall via lydlikhet. Samuel Pepys nevner «Fox Hall» i sin dagbok for den 23. juni 1665. Området ble generelt kjent ved navnet Vauxhall da parkanlegget Vauxhall Pleasure Gardens ble åpnet som offentlig attraksjon. Opprinnelig kom de fleste besøkende fra elven, men londonborgere av alle samfunnslag kom hit etter byggingen av Westminster Bridge på 1740-tallet.

Historie

Det er ingen omtaler av Vauxhall i Domesday Book som ble sammenstilt i 1086. Området utgjorde opprinnelig en del av det omfattende herregodset South Lambeth som var eid av familien de Redvers. Falkes de Breauté ble eier av det i 1216 da han giftet seg med Margaret, enken etter Baldwin de Redvers. Han ble sheriff av Oxford og Hertford og hadde en griff som sitt heraldiske emblem (en stilisert utgave av griffen ble benyttet som emblem for bilfabrikanten Vauxhall Motors). Hans besittelser gikk tilbake til familien de Redvers ved hans død i 1226. I 1293 ble godset South Lambeth og dets herregård tilhørende «la Sale Faukes» videre, antagelig ved lureri, til kong Edvard I av England. I 1317 bevilget kong Edvard II godset Vauxhall i Surrey til adelsmannen Roger d'Amory for hans «gode tjenester» ved slaget ved Bannockburn (et slag som Edvard II tapte).
Jane Vaux, muligens en etterkommer av Falkes de Bréauté, eide et hus her i 1615 med en eiendom på elleve acre som ble kalt for Spring Gardens, og som ble åpnet som en offentlig park i 1660. Det var denne parken som Samuel Pepys nedtegnet i sin dagbok at han besøkte. Vauxhall Pleasure Gardens var gjennom to århundrer en oase i London. I 1840-årene kom London and South Western Railway til området, og Vauxhall ble et område for boliger og lett industri. Dermed forsvant hagene.
I 1857 ble firmaet Vauxall Iron Works grunnlagt der. Firmaet konstruerte først industrimaskiner, og tok Fulks griff i en noe modifiserte form som sin logo. Dette firmaet ble senere til bilprodusenten Vauxhall Motors.

Kollektivtransport

Vauxhall stasjon betjener både undergrunns- og jernbanetog, og rett ved siden av ligger en bussterminal. Pimlico undergrunnsstasjon ligger rett ved Vauxhall, på andre siden av Themsen.
Cyclocephala vidanoi

Utseende

Slekten Cyclocephala omfatter små til middelsstore, blanke, ofte gul- eller rødaktige hornbiller. De har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Ecuador.
Østgrønland

Østgrønland (grønlandsk: Tunu) var ett av tre amt (fylker) som Grønland ble delt inn i fra 1950 til 2008.
På den 2 700 km lange østkysten av Østgrønland ligger verdens største biosfærereservat; Nordøst-Grønland biosfærereservat.
Oruscatus

Utseende

Middelsstore, svarte gjødselbiller med en litt matt metallisk glans. Hos disse artene finnes det ikke noe horn på hodet og forskjellen mellom kjønnene er forholdsvis liten. Hodet er bredt skovlformet, pronotum er mye bredere enn langt, uten påfallende groper eller utvekster bortsett fra en liten, rund grop midt på hver sidekant. Dekkvingene har markerte men ikke spesielt dype lengdefurer.

Levevis

Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har parret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

Utbredelse

Gruppen er utbredt i Sør-Amerika, fra Colombia i nord til Argentina i sør.
Arendal og Grimstad

Arendal og Grimstad var en valgkrets ved stortingsvalgene 1844 - 1921.

Valgordningen

Fra Riksforsamlingen og det første Stortinget i 1814 utgjorde kjøpsteder egne valgkretser, til forskjell fra amtenes landvalgkretser, ved stortingsvalg. Arendal hadde hatt kjøpstadsrettigheter siden 1723. Grimstad fikk kjøpstadsrettigheter i 1816, men hadde færre enn 50 stemmeberettigede fram til stortingsvalget 1832, og stemte dermed sammen med amtet. Fra stortingsvalget 1835 dannet Arendal og Grimstad en felles kjøpstadskrets. Grimstad måtte hatt flere enn 150 stemmeberettigede for å bli en egen krets. Det skjedde aldri så lenge bestemmelsen gjaldt.
Arendal og Grimstad valgte én representant i periodene 1835–1856 og 1865–1921 og to representanter i perioden 1857–1864. Ved stortingsvalget i 1921 ble kretsen slått sammen med Risør, Brevik, Kragerø, Notodden, Skien og Porsgrunn til en felles krets for kjøpstedene i Telemark og Aust-Agder fylker. Ved stortingsvalget i 1953 ble ordningen med egne kjøpstedskretser avsluttet, og Arendal og Grimstad gikk inn i Aust-Agder fylke.

Liste over stortingsrepresentanter for Arendal og Grimstad

Listen dekker alle som representerte kjøpstedene Arendal og Grimstad på Stortinget fra 1835 til 1921. Listen omfatter alle faste representanter og alle som møtte fast som vara for regjeringsmedlemmer eller avdøde representanter.
Mesterfinalen i fotball for menn 2017

Mesterfinalen i fotball for menn 2017 ble avholdt 29. mars 2017 på Brann Stadion i Bergen. Den første Mesterfinalen ble spilt mellom regjerende Tippeliga- og norgesmester, Rosenborg, og sølvvinner i Tippeligaen, Brann.
Baliuag

Baliuag er en kommune i Filippinene som ligger i provinsen Bulacan i regionen Central Luzon. Den hadde 149 954 innbyggere ved folketellingen i 2015. 
Kommunen er inndelt i 27 smådistrikt, barangayer.
Metapachylus

Utseende

En middelsstor (15-24 millimeter), avlang, svart skarabide. Snuten er butt, avrundet trapesformet. Pronotum er mye bredere enn langt, med rundede sider og lys sidekant. Dekkvingene har 5-6 fordypede punktstriper. Beina er middels kraftige, hannen har forstørrede føtter og klør på forbeina.

Levevis

Larvene lever i råtnende ved. Denne arten lever i tåkeskog.

Utbredelse

Arten er bare kjent fra Guatemala.
Torvald Moseid

Inspirasjon

Moseid fikk sin inspirasjon fra mange studiereiser både i Europa og Asia. Han har hentet inspirasjon fra bysantinsk, romansk og gotisk kunst, men ikke minst fra norsk folkekunst. Fem år gammel opplevde han for første gang de rosemalte veggene i Bykle gamle kirke, det glemte han aldri siden.
Moseid arbeidet med en rekke teknikker: keramikk, skulptur, tre, glass og glassmalerier. Men han er mest kjent som for sine tekstilarbeider. Grunnen til at han begynte med dette var at det under andre verdenskrig var mangel på alle slags materialer. Men tekstil var det lett å få tak i og det var lett å frakte med seg. Ettersom han som yngst i en barneflokk hadde lært å bruke nål og tråd av sine større søstre, var ikke dette en ukjent teknikk. Men han videreutviklet det tradisjonelle håndarbeidet til å bli kunst på høyt nivå.
NM i hopp uten tilløp 1924

NM i hopp uten tilløp 1924 var en del av NM i friidrett 1924.
Mesterskapet ble arrangert i Bergen 16. mars.
Woodstock College

Woodstock College i USA var et presteseminar for jesuittene fra 1869 til 1974. Det lå opprinnelig ved Patapsco River i Woodstock i Maryland, vest for Baltimore. Sopm følge av tilbakegangen av prestekall til jesuittordenen stengte colleget sin campus i Maryland i 1969 og flyttet til New York City der det samarbeidet med Union Theological Seminary og  Jewish Theological School. Men antallet studenter dalte fortsatt, og colleget ble avviklet i 1974.
MDMA

Kjemi

Den kjemiske strukturen til MDMA likner på meskalin og metamfetamin, men fenyl-ringen er erstattet med en funksjonell metylendioksygruppe i posisjon 3,4. Den er medlem av fenetylamin-familien, en gruppe substanser som typisk har uttalte biologiske virkninger. MDMA fremstilles fra MDP2P ved en kjemisk reaksjon som kalles reduktiv aminering. MDMA har et chiralt senter ved alfa-karbonet (ved siden av metylamino-gruppen).

Farmakodynamikk

Serotonin er et signalstoff i hjernen som spiller en viktig rolle for reguleringen av humør og nytelse. MDMAs farmakologiske profil er kompleks, men hovedvirkningen antas å skyldes at serotonin-vesikler i nevronene slipper ut mer serotonin i synapsene. MDMA har dessuten agonistvirkninger på dopamin, norepinefrin, NET (norepinefrintransportører) og hormonene prolaktin, oxytocin og cortisol.

Påvirkning av seksualfunksjon

Påvirkning av seksualfunksjon er ikke kjent. Økt nivå av «kjærlighets»-hormonene prolactin og oxytosin kan føre til saturering (metting), slik at brukerne allerede er «tilfredsstilte» og følgelig ikke opplever samme behovet for seksuell tilfredsstillelse. Økt opplevelse av medmenneskelig nærhet og empati, samt redusert angst ved moderat bruk kan føre til økt seksuallyst når virkningen av ecstasy begynner å gå over.

Medisinsk bruk

I 2001 godkjente det amerikanske FDA (tilsynsmyndighet for matvarer og legemidler) forskning på MDMA til pasienter som lider av Posttraumatisk stresslidelse. I mars 2004 utstedte DEA sine første tillatelser til innehav av Schedule I-stoff til dem som utfører forskning i henhold til FDAs godkjenning. Flere av studiene har fått støtte med såvel finansiering, godkjenningsprosess og metodeutvikling ifra Multidisciplinary Association for Psychedelic Studies (MAPS – flerfaglig forening for psykedeliske studier)). Pasientgruppen som det forskes på i første omgang er voldtektsofre og kreftpasienter som tidligere har fått behandling med både dagligmedikasjon og evidensbasert psykoterapi, uten at dette har hjulpet. De preliminære resultatene fra disse studiene er konsistente med arkiverte lovhøringer i DEA og WHO, samt tre publiserte studier av MDMA-assistert psykoterapi før både forskningsmedikamentet MDMA og rusmiddelet Ecstasy ble forbudt i 1986. Nordmannen Pål Johansen forsker på bruk av MDMA i medisinskkontrollert sammenheng, hvor MDMA blir brukt for å hjelpe den psykoterapeutiske prosessen for pasienter som ikke har fått hjelp av tidligere behandling.
Genever

Genever (også kjent som jenever, hollandsk gin eller Dutch Gin) produseres i Nederland av brennevin, som er laget av korn (hovedsakelig bygg), og får egen karakteristikk ved tilsetting av einebær og andre smaksstoffer ved siste destillasjon. Genever er kjent som nasjonalbrennevinet til Nederland.

Historie

Mye tyder på at sør-italienske munker allerede på 1000-tallet laget en slags einerbærsprit, mens andre hevder at den første genever ble produsert i Flandern på 1300-tallet. 
På denne tiden trodde man at all sprit var medisin mot svartedauden og ekstra god effekt hadde visstnok sprit med einerbær.
En nederlandsk doktor kalt Sylvius har, trolig noe feilaktig, fått æren for å ha oppfunnet genever i 1572. Han skulle i utgangspunktet lage et uttrekk av einerbær for å kurere nyresykdommer. Men i 1655 (83 år senere) var kommersiell produksjon i gang med et helt annet øyemed.

Fremstilling

Genever er fremstilt siden 1600-tallet og likner fremstillingen av whisky. Kornet blir spredt utover et gulv og vann blir tilsatt for å starte spiring.
Spiringen blir avbrutt ved at varm luft tørker kornet.
Kornet blir deretter malt og deretter blandet med noe rug, mais og varmt vann. 
Høykvalitets Genever må inneholde 5% eller mer av maltet bygg.
Det er denne blandingen som forgjæres og blir til en alkoholsvak væske, som noen ofte forbinder med øl. Denne alkoholsvake væsken destilleres 2-3 ganger i pot stills til en maltvin med lavt alkoholinnhold.
Denne maltvinen blir tilsatt einebær og andre smaksstoffer før siste destillering.
Enkelte produsenter av genever kan ha opptil 20 forskjellige hemmelige ingredienser i sine oppskrifter.
I tillegg til einerbær og koriander finner man smakstilsetninger av botaniske ingredienser, urter og krydder som blant annet kvann, kardemomme, sitrusskall og anis.
Dette destillatet har vanligvis en alkoholstyrke på ca.50%, noe som er ganske svakt. Grunnet den svake alkoholstyrken får man et sluttprodukt som er meget fyldig og maltpreget.

Kvaliteter

Det finnes to typer genever. 
Den ene typen heter Jonge eller «ung». Den er laget av maks 15% maltvin og maks 10g sukker per liter, men er tilsatt et nøytralt brennevin slik at karakteren er mye lettere. Denne typen er ufarget.
Den andre typen kalles Oude eller «gammel», og har  2 – 3 års lagring på eikefat bak seg i tillegg til en spesiell produksjonsprosess. Denne kvaliteten inneholder minst 15% maltvin og maks 20g sukker per liter og har lysebrun farge.
Bilskade, lakk og karosseri

Bilskade, lakk og karosseri er et programområde innen fag- og yrkesopplæringens andre videregående skoleår, Vg2. Programområdet bygger på teknikk og industriell produksjon Vg1. Faget fører til læretid innen billakkererfaget, bilskaodefaget eller chassispåbyggerfaget.
Weser

Elveløp

Weser dannes ved at elvene Werra og Fulda flyter sammen ved Hannoversch Münden.  Fra denne byen flyter elva rolig nordvest gjennom ås-området Weserbergland. Etter å ha krysset «passet» ved Porta Westphalica renner den ut i slettelandet, og når byen Minden der det er forbindelse med Mittellandkanalen. Den følger derfra en nordlig retning, og flyter ved Verden, ca. 40 km fra Bremen, sammen med bielven Aller. Etter å ha passert Bremen, flyter Weser ut i Nordsjøen ved Bremerhaven.

Transport og skipstrafikk

Weser er seilbar for mindre fartøy og lektere gjennom et system av sluser.
Auca (sommerfugl)

Utseende

Middelsstore, brune sommerfugler. Undersiden av forvingen er oransje med et stor øyeflekk i spissen. Undersiden av bakvingen er gråbrun.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Slekten er utbredt i Chile og Argentina.